รฟม.เรียก BEM ชี้แจงถอดเก้าอี้ MRT 
โบ้ยบริษัททำเองหากไม่ดีจะสั่งยกเลิก-ยอมรับจำนวนรถไม่พอบริการ,นายฤทธิกา สุภารัตน์ รักษาการผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า จากการที่บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ได้ถอดเก้าอี้นั่งผู้โดยสารบางส่วนของรถไฟฟ้าสายเฉลิมรัชมงคล ตั้งแต่วันที่ 20 พ.ย.ที่ผ่านมา มีทั้งคนเห็นด้วยและไม่เห็นด้วยนั้น กรณีดังกล่าว ทางบริษัท BEM ไม่ได้แจ้งให้ รฟม. ทราบมาก่อน เพียงแต่เกริ่นไว้ว่าจะมีมาตรการเพื่ออำนวยความสะดวกให้กับผู้โดยสารเท่านั้น และการประชาสัมพันธ์ก็น้อยเกินไป ประชาชนที่ใช้บริการไม่ได้เตรียมตัว วันนี้ รฟม.ได้เชิญผู้บริหารบริษัท BEM มาชี้แจงรายละเอียดถึงแผนการดำเนินงาน จะถอดกี่ตู้ กี่ขบวน และขบวนรถที่ถอดเก้าอี้ ควรจะวิ่งรับส่งผู้โดยสารตามปกติ หรือวิ่งเฉพาะในช่วงเวลาเร่งด่วน เพราะจากภาพที่มีการบันทึกและเผยแพร่ในโซเชียล เป็นขบวนรถไฟฟ้าที่ถอดเก้าอี้ออก ทำให้ผู้โดยสารต้องยืนทั้งที่มีไม่กี่คน ไม่ตรงกับวัตถุประสงค์ที่ทำ เบื้องต้นบริษัท BEM แจ้งว่า ทดลองถอดเก้าอี้นั่งตู้กลางขบวนเดียว เพื่อให้ผู้โดยสารขึ้นรถไฟฟ้าได้เพิ่มขึ้น ส่วนตู้แรกและตู้สุดท้ายคงเดิม รฟม.จึงได้เน้นย้ำบริษัท BEM ก่อนจะทำอะไรควรแจ้งให้ รฟม.ทราบ ส่วนที่ทำไปแล้วก็จะต้องประเมินผลการทดลอง ถ้าไม่ดีก็ให้ยกเลิก,นายฤทธิกากล่าวว่า ปัจจุบันบริษัท BEM มีขบวนรถไฟฟ้าวิ่งให้บริการ จำนวน 19 ขบวน ซึ่งไม่เพียงพอต่อการให้บริการ โดยเฉพาะในช่วงเวลาเร่งด่วน ขณะนี้อยู่ระหว่างจัดซื้อขบวนรถใหม่เพื่อนำมาวิ่งในเส้นทางหลักและสายสีน้ำเงินส่วนต่อขยาย อีก 39 ขบวน เนื่องจากเป็นการสั่งผลิตจึงต้องใช้เวลา ตามแผนจะเริ่มให้บริการได้ปี 2562 ระหว่างนี้บริษัท BEM พยายามหามาตรการต่างๆมาบรรเทาความเดือดร้อน อาทิ บำรุงรักษารถเพื่อให้ใช้งานได้เต็มที่ เพิ่มความเร็วรถ และความถี่ เพื่อเพิ่มเที่ยวรถ รวมถึงการถอดเก้าอี้นั่งออกด้วย ในต่างประเทศก็ทำกัน เช่น ญี่ปุ่น สิงคโปร์ บางขบวนไม่มีเก้าอี้นั่ง ขึ้นอยู่กับนโยบาย เพียงแต่ก่อนจะทำจะต้องประชาสัมพันธ์ให้ประชาชนรับรู้เพื่อเตรียมตัวก่อน.
มีทั้งคนเห็นด้วยและไม่เห็นด้วยนั้น กรณีดังกล่าว ทางบริษัท BEM ไม่ได้แจ้งให้ รฟม. ทราบมาก่อน เพียงแต่เกริ่นไว้ว่าจะมีมาตรการเพื่ออำนวยความสะดวกให้กับผู้โดยสารเท่านั้น
รถไฟฟ้า,รถไฟฟ้า MRT,BEM,รฟม.,ถอดเก้าอี้ออก,ข่าวทั่วไป